ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड-19 विषयक ताजी स्थिती
आयसीएमआरच्या सीरो-सर्वेक्षण अध्ययनानुसार, चाचणी केलेल्या एकूण लोकसंख्येपैकी केवळ 0.73 टक्के लोकांना कोविड-19 चा संसर्ग
नवी दिल्ली, 11 जून 2020
भारतीय वैद्यकीय संशोधन परिषद-आयसीएमआर ने केलेल्या सीरो सर्वेक्षण म्हणजेच रक्तचाचणी अध्ययनात असे आढळले आहे की एकूण तपासलेल्या नमुन्यांमधील 0.73 टक्के लोकांना याआधी सार्स-कोविड-2 चा संसर्ग झाल्याचे पुरावे आढळले आहेत. आयसीएमआर चे महासंचालक डॉ बलराम भार्गव यांनी आज पत्रकार परिषदेत ही माहिती दिली.
आयसीएमआर ने मे 2020 मध्ये, राज्य आरोग्य विभाग, एनसीडीसी आणि जागतिक आरोग्य संघटनेच्या सहकार्याने, कोविड-19 साठीचे पहिले सेरो सर्वेक्षण घेतले होते. या अंतर्गत, 83 जिल्ह्यातील 28,595 कुटुंबे आणि 26,400 व्यक्तींचे सर्वेक्षण करण्यात आले. या अध्ययनाचे दोन भाग असून प्राथमिक पातळीवर, एकूण सर्वसामान्य लोकसंख्येपैकी, लोकसंख्येचा असा भाग अंदाजे वेगळा काढला गेला, ज्यांना सार्स-कोविड-2 ची बाधा झाली होती, हे काम पूर्ण झाले आहे आणि अध्ययनाच्या दुसऱ्या भागात, प्रतिबंधित क्षेत्र किंवा हॉट स्पॉट मधील लोकसंख्येचा असा भाग वेगळा काढण्यात आला ज्यांना सार्स-कोविड-2ची बाधा झाली, हे काम प्रगतीपथावर आहे.
या अध्ययनात, लॉकडाऊनच्या काळात, केलेल्या उपाययोजनांमुळे संक्रमण कमी करण्यात आणि कोविड नियंत्रणात ठेवण्यात यश आल्याचेही स्पष्टपणे नमूद करण्यात आले आहे. आयसीएमआरच्या निष्कर्षानुसार, ग्रामीण भागाच्या तुलनेत,शहरी भागात हे संक्रमण पसरण्याची शक्यता, 1.09 पट अधिक आहे, तर शहरी भागातील झोपडपट्यामध्ये हा धोका 1.89 पट अधिक आहे. संसर्गित रुग्णांचा मृत्यूदर 0.08% आहे. याचा एक अर्थ असाही आहे की लोकसंख्येच्या मोठ्या भागाने अद्याप कोविड बाबतीतली सर्व काळजी घेणे आणि नियमांचे पालन करणे अत्यंत आवश्यक आहे.
गेल्या 24 तासांत, देशभरात कोविडचे 5,823 रुग्ण उपचारानंतर बरे झाले आहेत. यामुळे बरे झालेल्या एकूण रुग्णांची संख्या 1,41,028 वर पोहोचली आहे. रुग्ण बरे होण्याचा दर आता 49.21% इतका झाला आहे. सध्या देशात, 1,37,448 सक्रीय रुग्णांवर उपचार सुरु आहेत. सध्या, सक्रीय रूग्णांपेक्षा रुग्ण बरे होण्याची संख्या अधिक आहे.
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in .
कोविड19 संदर्भात इतर माहितीसाठी दूरध्वनी क्रमांक : +91-11-23978046 किंवा 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf .
S.Tupe/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
दिल्ली – एनसीआर, हरियाणा, पंजाब, उत्तराखंड आणि गोवा येथे आयकर विभागाची शोध मोहिम
नवी दिल्ली, 27 ऑक्टोबर 2020
बनावट बिलिंगद्वारे मोठ्या प्रमाणात रोख रक्कम निर्माण करणाऱ्यांच्या मोठ्या रॅकेटचा शोध आणि जप्तीची कारवाई आयकर विभागाने 26.10.2020 रोजी सुरू केली आहे. दिल्ली, एनसीआर, हरियाणा, पंजाब, उत्तराखंड आणि गोवा येथील 2 ठिकाणी शोध घेण्यात आला.
या शोधामुळे एन्ट्री ऑपरेटर, मध्यस्थ, रोख व्यवहार करणारे, लाभार्थी आणि त्यात समाविष्ट असलेल्या कंपन्या आणि कंपन्यांचे पूर्ण नेटवर्क उघडकीस आणणारे पुरावे जप्त केले गेले आहेत. आतापर्यंत रुपये 500 कोटी रुपयांहून अधिक किंमतीच्या नोंदी असलेली कागदपत्रे सापडली आणि ती जप्त करण्यात आली आहेत.
बनावट बिले आणि दिलेली असुरक्षित कर्जे यांच्या विरुद्ध बेहिशेबी रक्कम आणि रोख रक्कम काढण्यासाठी एन्ट्री ऑपरेटरद्वारे बनावट संस्था / कंपन्यांचा शोध घेण्यात आला. वैयक्तिक कर्मचारी / सहकारी यांना बनावट घटकांचे बनावट संचालक / भागीदार बनविले गेले होते आणि सर्व बँक खाती या एन्ट्री ऑपरेटरद्वारे व्यवस्थापित आणि नियंत्रित केली जात होती. अशा एन्ट्री ऑपरेटर, त्यांचे बनावट भागीदार / कर्मचारी, रोख हाताळणारे तसेच समाविष्ट लाभार्थी यांचेही जबाब स्पष्ट नोंदविली गेले आहेत, जेणेकरून योग्य रकमेची पडताळणी होईल.
या शोधात अनेक बँक खाती नियंत्रक आणि लाभार्थी आणि पकडलेल्या व्यक्तींचे लॉकर सापडले, जे त्यांच्या कुटुंबातील सदस्यांच्याच नावावर उघडले गेले होते. विश्वासू कर्मचारी आणि बनावट कंपन्या यांच्या संगनमताने डीजीटल माध्यमांद्वारे व्यवहार व्यवस्थापित करीत होते, त्याचाही पुढील तपास केला जात आहे.
लाभार्थ्यांनी मुख्य शहरे आणि भूसंपत्तीमध्ये कित्येक शेकडो कोटी रुपयांच्या ठेवींमध्ये मोठी गुंतवणूक केल्याचे आढळले आहे. या झडती दरम्यान 2.37 कोटी रुपये रोख आणि 2.89 कोटी रुपयांचे दागिने यासह 17 बँक खाती आढळली, जी खाती अद्याप वापरण्यात आलेली नाहीत.
पुढील तपास सुरू आहे.
U.Ujgare/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय गृहमंत्री अमित शहा यांच्या अध्यक्षतेखाली ईशान्य प्रदेश परिषदेच्या 69 व्या पूर्ण सत्राचे आयोजन
नवी दिल्ली, 19 जानेवारी 2021
केंद्रीय गृहमंत्री अमित शहा यांच्या अध्यक्षतेखाली मेघालयमधील शिलाँग येथे येत्या 23 आणि 24 जानेवारी 2021 रोजी ईशान्य प्रदेश परिषदेच्या 69 व्या पूर्ण सत्राचे आयोजन केले आहे. या बैठकीला राज्यमंत्री पीएमओ , ईशान्य प्रदेश विकास मंत्रालय  आणि उपाध्यक्ष डॉ. जितेंद्र सिंह आणि एनईसी अर्थात ईशान्य प्रदेश परिषदेचे सदस्य आणि इतर सदस्य उपस्थित राहतील. यावेळी ईशान्येकडील राज्यातील आणि भारत सरकारच्या प्रमुख मंत्रालयातील वरिष्ठ अधिकारी उपस्थित राहण्याची अपेक्षा आहे.
शिलॉंग येथे आयोजित करण्यात आलेल्या ईशान्य प्रदेश परिषदेच्या 69 व्या पूर्ण सत्राची तयारी आणि कार्यपद्धतींचा आढावा घेण्यासाठी डॉ. जितेंद्र सिंह यांनी आज नवी दिल्लीत एमडीओएनईआर आणि एनईसीच्या वरिष्ठ अधिकाऱ्यांसोबत बैठक घेतली.
या दोन दिवसीय सत्रादरम्यान डीओएनईआर मंत्रालय, एनईसी, राज्य सरकारे तसेच निवडक केंद्रीय मंत्रालये ईशान्येकडील विविध विकासात्मक उपक्रम आणि भविष्यातील योजनांविषयी सादरीकरणे करतील. या पूर्ण सत्रात चालू प्रकल्पांच्या प्रगतीवर, 68 व्या पूर्ण सत्रातील कामकाजाची अंमलबजावणी, ईशान्येकडील राज्यांसाठी केंद्रीय मंत्रालयांनी केलेला खर्च, आणि पंधराव्या वित्त आयोगाच्या कार्यकाळात मार्च 2021 नंतरच्या कालावधीसाठीच्या प्रस्तावित योजनांबद्दल विचारविनिमय आणि चर्चा करणे अपेक्षित आहे.
Jaydevi P.S/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 86
संरक्षण मंत्रालय
भारतीय लष्करप्रमुख बांगलादेशच्या तीन दिवसीय दौऱ्यावर
नवी दिल्ली, 17 जुलै 2022
भारत आणि बांगलादेश यांच्यातील उत्कृष्ट द्विपक्षीय संरक्षण संबंध वृद्धींगत करण्यासाठी लष्करप्रमुख जनरल मनोज पांडे, हे 18 ते 20 जुलै 2022 या कालावधीसाठी बांगलादेश दौऱ्यासाठी रवाना झाले. लष्करप्रमुख म्हणून जनरल मनोज पांडे यांचा हा पहिलाच विदेश दौरा आहे.
18 जुलै 2022 रोजी शिखा अनिर्बन येथे पुष्पहार अर्पण करून 1971 च्या मुक्तिसंग्रामात सर्वोच्च बलिदान देणाऱ्या शूरवीरांना आदरांजली देऊन लष्करप्रमुख आपल्या दौऱ्याची सुरुवात करतील. लष्करप्रमुख सुरक्षा आस्थापनांच्या वरिष्ठ अधिकाऱ्यांसोबत बैठका आणि संरक्षणाशी संबंधित विविध मुद्द्यांवर विचारांचे आदान-प्रदान करतील. बांगलादेशचे राष्ट्रपिता बंगबंधू शेख मुजीबुर रहमान स्मारक संग्रहालयाला भेट देऊन ते श्रद्धांजली अर्पण करतील.
आपल्या दौऱ्याच्या दुसऱ्या दिवशी लष्करप्रमुख मीरपूरच्या डिफेन्स सर्व्हिसेस कमांड अँड स्टाफ कॉलेजच्या विद्यार्थ्यांना आणि प्राध्यापकांना संबोधित करतील. त्यानंतर ते बांगलादेशातील एक प्रमुख संस्था जी संयुक्त राष्ट्रांच्या विविध शांतता मोहिमांमध्ये रोजगारासाठी शांती सैनिकांना प्रशिक्षण देते अशा "बांग्लादेश इन्स्टिट्यूट ऑफ पीस सपोर्ट अँड ऑपरेशन ट्रेनिंग " या संस्थेला भेट देऊन या सदस्यांशी संवाद साधतील. त्यानंतर ते मीरपूर येथील बंगबंधू लष्करी संग्रहालयाला भेट देतील.
लष्कर प्रमुखांच्या भेटीमुळे दोन्ही देशांच्या सैन्यांमधील द्विपक्षीय संबंध अधिक मजबूत होतील. दोन्ही देशांमधल्या सामायिक मुद्द्यांवर समन्वय आणि सहकार्य निर्मितीसाठी ही भेट महत्त्वाची ठरेल.N.Chitale/G.Deoda/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
पंतप्रधान कार्यालय
पंतप्रधान उद्या उत्तर प्रदेशच्या दौऱ्यावर
वाराणसी येथे 6 व्या आंतरराष्ट्रीय तांदूळ संशोधन संस्थेचे करणार राष्ट्रार्पण
अनिवासी भारतीय दिवसाच्या तयारीचा पंतप्रधान घेणार आढावा
सुहेल देव यांच्यावरील टपाल तिकिटाचे पंतप्रधान करणार अनावरण आणि गाझीपूरमध्ये सभेला करणार संबोधित
नवी दिल्ली, 28 डिसेंबर 2018
पंतप्रधान नरेंद्र मोदी, 29 डिसेंबर 2018 ला उत्तर प्रदेशातल्या वाराणसी आणि गाझीपूरला भेट देणार आहेत. या दौऱ्यात ते सहाव्या आंतरराष्ट्रीय तांदूळ संशोधन संस्था दक्षिण आशिया क्षेत्रीय केंद्राचे वाराणसी येथे राष्ट्रार्पण करणार असून दीनदयाळ हस्तकला संकुल येथे एक जिल्हा, एक उत्पादन क्षेत्रीय परिषदेला उपस्थित राहणार आहेत. गाझीपूर येथे पंतप्रधान महाराजा सुहेलदेव यांच्या सन्मानार्थ टपाल तिकिटाचे अनावरण करणार आहेत तसेच गाझीपूर येथे सभेला संबोधित करणार आहेत.
आंतरराष्ट्रीय तांदूळ संशोधन संस्था, दक्षिण आशिया क्षेत्रीय केंद्र, वाराणसी इथल्या राष्ट्रीय बियाणे संशोधन आणि प्रशिक्षण केंद्राच्या परिसरात आहे. दक्षिण आशिया आणि सार्क क्षेत्रात तांदूळ संशोधन आणि प्रशिक्षण केंद्र म्हणून ते काम करेल. पूर्व भारतातले हे पहिले आंतरराष्ट्रीय केंद्र असून या क्षेत्रातील तांदूळ उत्पादनात ते महत्वाची भूमिका बजावेल.
आंतरराष्ट्रीय तांदूळ संशोधन संस्थेशी भारत 1960 पासून जोडला गेला असून संस्थेच्या मनिला इथल्या मुख्यालयाला भेट देणारे पंतप्रधान नरेंद्र मोदी हे पहिले भारतीय पंतप्रधान असतील. फिलिपाइन्समधल्या मनिला इथल्या मुख्यालयाला नोव्हेंबर 2017 मध्ये पंतप्रधानांनी भेट देऊन तांदुळासाठी कृषी क्षेत्रातील नवीनतम शोध आणि संशोधन यावर चर्चा केली होती.
वाराणसीतल्या दीनदयाळ हस्तकला संकुल येथे एक जिल्हा, एक उत्पादन क्षेत्रीय परिषदेला पंतप्रधान उपस्थित राहणार आहेत. स्थानिकांच्या कौशल्य वृद्धीसाठी, छोटे जिल्हे आणि शहरातल्या देशी उत्पादने आणि हस्तोद्योगाला चालना मिळावी यासाठी ‘एक जिल्हा एक उत्पादन’ योजना आहे. यामध्ये हस्तोद्योग, अन्न प्रक्रिया, अभियांत्रिकी वस्तू, कपडे, चर्मोत्पादने आदी उत्पादनांचा, जी परकीय चलन मिळवून देण्याबरोबरच स्थानिकांना रोजगार पुरवतील, अशा उत्पादनांचा समावेश आहे.
B.Gokhale/S.Kakade/P.Malandkar
(Visitor Counter : 69
ग्राहक व्यवहार, अन्न आणि सार्वजनिक पुरवठा मंत्रालय
भारतीय मानक ब्युरोच्या मुंबई विभागातील अधिकाऱ्यांनी ठाणे जिल्ह्यातील भिवंडी येथे सक्तवसुली शोध आणि जप्तीची कारवाई केली
मुंबई, 24 मार्च 2022
भारतीय मानक ब्युरोच्या , मुंबई विभागातील अधिकार्यांच्या पथकाने 22.03.2022 रोजी ठाणे जिल्ह्यातील भिवंडी येथे “रीसेस्ड एलईडी ल्युमिनेअर्स- ऑफ डाउन लाइट्स/पॅनल लाइट्स” संदर्भात . IS 10322 : भाग 5 : sec 2 : 2012 नुसार गुणवत्ता नियंत्रण आदेशाच्या उल्लंघनाची तपासणी करण्यासाठी सक्तवसुली शोध आणि जप्तीची कारवाई केली.
मे. चेतक एंटरप्रायझेस, उल्हासनगर-421003, ठाणे, महाराष्ट्र यांच्या आवारात टाकलेल्या छाप्यादरम्यान 18.03.2021 रोजीच्या इलेक्ट्रॉनिक्स आणि माहिती तंत्रज्ञान वस्तू  आदेशाचे उल्लंघन केले जात असल्याचे आढळले. IS 10322 : भाग 5 : sec 2 : 2012 नुसार रीसेस्ड एलईडी ल्युमिनेअर्स- ऑफ डाउन लाइट्स/पॅनल लाइट्सचा मोठा साठा जप्त करण्यात आला.
बीआयएस मानक चिन्हाचा गैरवापर केल्यास बीआयएस कायदा 2016 नुसार दोन वर्षांपर्यंत कारावास किंवा किमान 2,00,000 रुपये दंड किंवा दोन्ही शिक्षा आहेत. या गुन्ह्यासाठी न्यायालयात खटला दाखल करण्याची कार्यवाही सुरू केली जात आहे. बनावट आयएसआय चिन्हांकित उत्पादने तयार करून ग्राहकांना विकून मोठा नफा कमावला जात असल्याचे अनेक वेळा निदर्शनास आले आहे.
त्यामुळे, सर्वांनी बीआयएस संकेतस्थळाला http://www.bis.gov.in भेट देऊन खरेदी करण्यापूर्वी उत्पादनावरील आयएसआय चिन्हाचा खरेपणा तपासण्याची विनंती केली जात आहे. नागरिकांना विनंती करण्यात आली आहे की त्यांनी कोणत्याही उत्पादनावर ISI मार्कचा गैरवापर झाल्याचे आढळून आल्यास त्याची माहिती प्रमुख , MUBO-II, पश्चिम प्रादेशिक कार्यालय , बीआयएस, मानकालय, E9, मरोळ टेलिफोन एक्सचेंजच्या मागे, अंधेरी , मुंबई - 400 093 यांना कळवावी. अशा तक्रारी hmubo2@bis.gov.in या पत्त्यावर ई-मेलद्वारे देखील पाठवल्या जाऊ शकतात. अशा माहितीचा स्रोत गोपनीय ठेवला जाईल.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 110
पंतप्रधान कार्यालय
प्रधानमंत्री भारतीय जनऔषधी परियोजना लाभार्थींशी पंतप्रधानांनी साधला संवाद
(नवी दिल्ली, 7 मार्च 2019
पंतप्रधान नरेंद्र मोदी यांनी प्रधानमंत्री जन-औषधी परियोजना लाभार्थी आणि जन औषधी केंद्राचे दुकानमालक यांच्याशी आज व्हिडिओ कॉन्फरसिंगद्वारे संवाद साधला. जेनेरिक औषधांच्या वापराबद्दल जागृती निर्माण करण्यासाठी आणि चालना देण्यासाठी केंद्र सरकारने देशभरात 7 मार्च 2019 हा दिवस ‘जन औषधी दिवस’ म्हणून साजरा करण्याचा निर्णय घेतला होता.
5000 हून अधिक ठिकाणचे लाभार्थी आणि दुकान मालक यांच्याशी संवाद साधतांना पंतप्रधान म्हणाले की, उच्च दर्जाची औषधे कमी किंमतीत उपलब्ध व्हावीत यासाठी सरकारने दोन मोठी पावले उचलली आहेत. प्रथम 850 अत्यावश्यक औषधांचा दर नियंत्रित करण्यात आला आणि हार्ट स्टेंट तसेच गुडघ्यावरील शस्त्रक्रियेसाठीच्या उपकरणांच्या दरात कपात करण्यात आली. दुसरे म्हणजे संपूर्ण देशात जनऔषधी केंद्रांची मालिका सुरू करण्यात आली. या दोन्ही पावलांमुळे केवळ गरीबच नव्हे तर मध्यम वर्गीयांचाही मोठा फायदा झाल्याचे पंतप्रधानांनी सांगितले.
जनऔषधी केंद्रांमध्ये बाजारभावापेक्षा 50 ते 80 टक्के कमी दराने औषधे उपलब्ध असल्याचे पंतप्रधान म्हणाले. गेल्या साडेचार वर्षात 5 हजाराहून अधिक जनऔषधी केंद्र उघडण्यात आली असून या केंद्रात चांगल्या दर्जाची औषधे तर मिळतातच पण स्वयं-रोजगारही उपलब्ध होऊन रोजगाराच्या नवीन संधीही उपलब्ध होत आहेत असे पंतप्रधानांनी सांगितले.
आरोग्य क्षेत्राच्या सर्वंकष परिवर्तनाविषयी बोलताना पंतप्रधान म्हणाले की केवळ उपाय हाच सरकारचा दृष्टीकोन आहे. आरोग्य क्षेत्राशी संबंधित सर्वजण या क्षेत्राच्या आमुलाग्र बदलासाठी कार्य करत आहेत. गेल्या साडेचार वर्षात 15 नवीन एम्सची स्थापना करण्यात आली असून वैद्यकीय क्षेत्रात 31 हजार एमबीबीएस आणि पदव्युत्तर जागांची वाढ करण्यात आल्याचे ते म्हणाले.
जन औषधी केंद्रांमध्ये चांगल्या दर्जाची औषधे उपलब्ध असण्याबद्दल लाभार्थींनी पंतप्रधानांशी संवाद साधताना आनंद व्यक्त केला. औषधांच्या कमी किंमतींमुळे योग्य औषधे तर मिळतातच पण पैशांची बचतही होते असा उल्लेख लाभार्थींनी केला.
B.Gokhale/J.Patankar/P.Kor
ग्राहक व्यवहार, अन्न आणि सार्वजनिक पुरवठा मंत्रालय
अन्न आणि सार्वजनिक वितरण विभागाकडून पोषण महिना साजरा करण्यासाठी विविध उपक्रमांचे आयोजन
नवी दिल्ली, 28 ऑगस्ट 2020
केंद्रीय महिला व बालकल्याण विभागाने आयोजित केलेला ‘पोषण माह’ साजरा करण्यासंदर्भात अन्न आणि सार्वजनिक वितरण मंत्रालयाच्या सचिवांच्या अध्यक्षतेखाली बैठक पार पडली. यावेळी अन्न आणि सार्वजनिक वितरण विभागाचे अध्यक्ष आणि व्यवस्थापकीय संचालक, भारतीय अन्नधान्य महामंडळाचे व्यवस्थापकीय संचालक, सीडब्ल्युसी आणि इतर वरिष्ठ अधिकाऱ्यांची उपस्थिती होती.
दरवर्षी सप्टेंबर महिन्यात पोषण महिन्याचे आयोजन केले जाते. यात अन्न आणि सार्वजनिक वितरण विभागाने आपल्या विविध संस्थांमार्फत लक्ष्यित गटांना समोर ठेवून पोषण सुरक्षेसंदर्भात केंद्रीय महिला आणि बालकल्याण मंत्रालयाने सुचवलेल्या विविध कार्यक्रमांचे आयोजन देशभर करण्याचा निर्णय घेतला आहे.
M.Chopade/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
उपराष्ट्रपती कार्यालय
पहिल्या महाराष्ट्र दौऱ्यासाठी उपराष्ट्रपतींचे मुंबईत आगमन
शहरातील श्री सिद्धिविनायक मंदिरात उपराष्ट्रपतींनी पूजा केली
'आदित्य बिर्ला मेमोरियल पोलो कप' अजिंक्यपद स्पर्धेला धनखड उपस्थित राहिले
उपराष्ट्र्पती जगदीप धनखड आणि डॉ. सुदेश धनखड यांचे आज मुंबईत आगमन झाले. उपराष्ट्रपतीपदाचा कार्यभार स्वीकारल्यानंतर धनखड यांचा हा महाराष्ट्र राज्याचा पहिला दौरा होता. महाराष्ट्राचे राज्यपाल भगतसिंग कोश्यारी, राज्याचे मंत्री मंगल प्रभात लोढा आणि इतर मान्यवरांनी मुंबई विमानतळावर त्यांचे स्वागत केले.
उपराष्ट्रपतींनी आपल्या मुंबई दौऱ्याची सुरुवात श्री सिद्धिविनायक मंदिरात पूजा करून केली . मंदिरात त्यांनी डॉ. सुदेश धनखड यांच्यासह देशाच्या समृद्धीसाठी आणि सर्व नागरिकांच्या कल्याणासाठी प्रार्थना केली.
त्यानंतर हौशी रायडर्स क्लबने आयोजित केलेल्या आणि आदित्य बिर्ला समूहाने प्रायोजित केलेल्या वार्षिक 'आदित्य बिर्ला मेमोरियल पोलो कप' अजिंक्यपद स्पर्धेला प्रमुख पाहुणे म्हणून धनखड उपस्थित होते . रोमांचक खेळ पाहिल्यानंतर त्यांनी खेळाडूंशी संवाद साधला आणि त्यांच्या खिलाडूवृत्तीचे कौतुक केले.
महाराष्ट्राचे राज्यपाल भगतसिंग कोश्यारी, फिक्की - आदित्य बिर्ला सीएसआर सेंटर फॉर एक्सलन्सच्या अध्यक्ष राजश्री बिर्ला , आदित्य बिर्ला समूहाचे अध्यक्ष कुमार मंगलम बिर्ला, पिरामल समूहाचे कार्यकारी संचालक आनंद पिरामल आणि इतर मान्यवर या क्रीडा स्पर्धेला उपस्थित होते.
वाणिज्य आणि उदयोग मंत्रालय
भारताच्या आर्थिक प्रगतीमध्ये रासायनिक आणि पेट्रोकेमिकल उद्योग महत्त्वपूर्ण आहेत आणि भविष्यातही ते विकासाचा मुख्य चालक म्हणून काम करतील : केंद्रीय वाणिज्य आणि उद्योग मंत्री पीयूष गोयल यांचे प्रतिपादन
भारताच्या आर्थिक प्रगतीमध्ये रासायनिक आणि पेट्रोकेमिकल उद्योग महत्त्वपूर्ण भूमिका बजावत आहेत आणि भविष्यातही ते विकासाचे प्रमुख चालक म्हणून काम करत राहतील अशी अपेक्षा आहे, असे केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण तसेच वस्त्रोद्योग मंत्री पीयूष गोयल यांनी म्हटले. ते काल नवी दिल्लीत आयोजित 'भारत: जागतिक रसायने आणि पेट्रोकेमिकल्स उत्पादन हब्स'  या विषयावरील तिसऱ्या शिखर परिषदेत ' मुक्त व्यापार करार  – कनेक्टिंग द वर्ल्ड- वसुधैव कुटुंबकम- एक पृथ्वी, एक कुटुंब, एक भविष्य' या सत्राला प्रमुख पाहुणे म्हणून संबोधित करत होते. भारताची अर्थव्यवस्था, नवोन्मेष प्रणाली आणि रोजगार निर्मिती या क्षेत्रात रासायनिक आणि पेट्रोकेमिकल उद्योगाने दिलेल्या महत्वपूर्ण योगदानाची गोयल यांनी प्रशंसा केली.
मुक्त व्यापार करार  निर्यात वाढविण्यात आणि एकत्रितपणे अनेक क्षेत्रांच्या वाढीस प्रोत्साहन देण्यात महत्त्वपूर्ण भूमिका बजावत असल्याचे गोयल म्हणाले. रसायने आणि पेट्रोकेमिकल्स उद्योगात व्यापार, गुंतवणूक आणि सहयोग सुलभ करण्याच्या मार्गांचा शोध घेण्यासाठी एक मंच म्हणून ही शिखर परिषद काम करत आहे, असेही ते म्हणाले.
या उद्योगातील नेते, धोरणकर्ते आणि तज्ञांना चर्चा करण्यासाठी तसेच या महत्त्वपूर्ण क्षेत्राची स्पर्धात्मकता आणि शाश्वतता वाढवण्यासाठी मुक्त व्यापार कराराचा लाभ कसा घेता येईल यावर विचार विनिमय करण्यासाठी या शिखर परिषदेने एक व्यासपीठ उपलब्ध करून दिल्याबद्दल गोयल यांनी संघटनेचे कौतुक केले. भारतातील रासायनिक आणि पेट्रोकेमिकल उद्योगांमध्ये परदेशी गुंतवणूक आकर्षित करण्यात मुक्त व्यापार करार मदत करू शकतात असे ते म्हणाले. यामुळे नवीन रोजगार निर्माण होतील आणि नवीन पायाभूत सुविधांचा विकास होईल तसेच या उद्योगाची जगाशी संपर्क साधण्याची क्षमता आणखी बळकट होईल, हे गोयल यांनी अधोरेखित केले.
पंतप्रधान कार्यालय
हेल्थगिरी पुरस्कार 2021 च्या विजेत्यांचे पंतप्रधानांकडून अभिनंदन
पंतप्रधान श्री नरेंद्र मोदी यांनी हेल्थगिरी पुरस्कार 2021 च्या विजेत्यांचे अभिनंदन केले आहे.
एका ट्विटमध्ये पंतप्रधान म्हणाले;
"मी #HealthgiriAwards21 च्या विजेत्यांचे अभिनंदन करतो. स्वच्छता किंवा आरोग्यसेवेत काम करणाऱ्या तळागाळातील कर्तृत्ववान व्यक्तींचा दरवर्षी 2 ऑक्टोबर रोजी सन्मान करणाऱ्या IndiaToday समूहाचे सुद्धा मी अभिनंदन करतो."
कोविड -19 जागतिक महामारीत कर्तृत्ववान व्यक्ती आणि संस्था मदतीस उभ्या ठाकल्या आणि त्यांनी महामारी विरुद्धचा लढा मजबूत केला.
अशा उल्लेखनीय प्रयत्नांना सन्मानित करण्यासाठी आणि त्यांच्या कार्यावर प्रकाश टाकण्यासाठी #HealthgiriAwards21 हा IndiaToday चा एक स्तुत्य प्रयत्न आहे."
माहिती आणि प्रसारण मंत्रालय
पोषण महिना: केंद्रीय संचार ब्युरो गोवा ने तीन तालुक्यांमध्ये केले जनजागृतीपर कार्यक्रमांचे आयोजन
पाककृती स्पर्धा, प्रबोधनपर व्याख्याने, सांस्कृतिक कार्यक्रमांनी साजरा झाला पोषण महिना 2022
गोवा, 30 सप्टेंबर 2022
केंद्रीय संचार ब्युरो,  गोवा कार्यालयाने महिला आणि मुलांमध्ये आरोग्यदायी खाण्याच्या पद्धती आणि खाण्याच्या सवयींबाबत जागरुकता निर्माण करण्यासाठी तीन तालुक्यांमध्ये विविध कार्यक्रमांचे आयोजन केले होते. राष्ट्रीय पोषण माह 2022 अंतर्गत गोवा उपजीविका मंच आणि गोवा राज्य ग्रामीण उपजीविका अभियान यांनी एकत्र येऊन या कार्यक्रमांचे आयोजन केले होते.
डिचोली तालुक्यात बुधवार, 28.09.2022 रोजी मायेम पंचायत सभागृहात कार्यक्रम आयोजित करण्यात आले होते. मये पंचायतीचे सरपंच दिलीप शेट, उप सरपंच सुफला चोपडेकर आणि गोवा आजिविका मंचाच्या सचीव आशा वेर्णेकर यावेळी उपस्थित होते. गुरुवार, 29.09.20202 रोजी सत्तरी तालुक्यातील शासकीय उच्च माध्यमिक शाळा, वाळपई येथे आणि शुक्रवार, 30.09.2022 रोजी खोर्ली पंचायत सभागृहातही अशाच प्रकारचे कार्यक्रम आयोजित करण्यात आले होते.
या कार्यक्रमात वैद्यकीय अधिकारी आणि पोषणतज्ञांच्या मार्गदर्शनाखाली आरोग्याला पोषक खाण्याच्या पद्धतींचे महत्त्व आणि पोषक आहाराच्या कमतरतेमुळे होणाऱ्या आजारांवर लक्ष ठेवण्याची गरज, या विषयावरील सत्रे झाली.
पार्श्वभूमी:
पोषण अभियाना अंतर्गत 1 ते 30 सप्टेंबर या कालावधीत राष्ट्रीय पोषण माह, म्हणजेच राष्ट्रीय पोषण महिना साजरा केला जातो. लहान मुले, गरोदर महिला, स्तनदा माता आणि नागरिकांच्या पोषणामध्ये सुधारणा घडवण्यासाठीचा भारत सरकारचा हा प्रमुख कार्यक्रम आहे. नवजात बालके आणि लहान मुलांना अपुरा आणि अयोग्य आहार देण्याच्या पद्धती, गरोदरपणादरम्यान आणि पौगंडावस्थेतील पोषण आणि काळजीचे महत्व आणि पिढ्यानुपिढ्या सुरु असलेले कुपोषणाचे चक्र खंडित करण्यासाठी चांगल्या आरोग्य पद्धतींबद्दल जागरुकता या समस्यांचे निराकरण करण्यासाठी तसेच परिवर्तनात्मक बदलाला प्रोत्साहन देण्यासाठी पोषण मास दरम्यान वर्तणूक बदल संवाद हे महत्वाचे धोरण म्हणून सिद्ध झाले आहे.
यंदाच्या वर्षी, राष्ट्रीय पोषण मास अंतर्गत, देशभरात ‘महिला आणि आरोग्य’, ‘मूल आणि शिक्षण’, लिंग संवेदनशील जल-व्यवस्थापन आणि आरोग्यदायक स्वदेशी अन्न या विषयावर भर देणारे अनेक कार्यक्रम आयोजित करण्यात आले.PIB Panaji | S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 104
आरोग्य आणि कुटुंब कल्याण मंत्रालय
कोविड -19 प्रतिबंधक लसीकरणाची ताजी स्थिती - दिवस 340
भारताच्या लसीकरण मोहिमेत दिल्या गेलेल्या मात्रांची एकूण संख्या 138.89 कोटीच्या पार
आज संध्याकाळी 7 वाजेपर्यंत 51 लाखांहून अधिक लस मात्रा देण्यात आल्या
नवी दिल्ली, 21 डिसेंबर 2021
भारताच्या कोविड -19 प्रतिबंधक लसीकरण मोहिमेने आज 138.89 कोटींचा टप्पा पार केला. मोहिमेत आतापर्यन्त एकूण 138,89,29,333 मात्रा देण्यात आल्या आहेत. आज संध्याकाळी 7 वाजेपर्यंत 51 लाखापेक्षा जास्त  मात्रा देण्यात आल्या. आज रात्री उशिरापर्यंत दिवसभराचे अंतिम अहवाल संकलित करून झाल्यानंतर दैनंदिन लसीकरणाची आकडेवारी वाढण्याची अपेक्षा आहे.
लोकसंख्येच्या प्राधान्य गटांवर आधारित एकूण लसीकरण पुढीलप्रमाणे-:
|
|
Cumulative Vaccine Dose Coverage
|
|
HCWs
|
|
1st Dose
|
|
10386495
|
|
2nd Dose
|
|
9656422
|
|
FLWs
|
|
1st Dose
|
|
18384333
|
|
2nd Dose
|
|
16790122
|
|
Age Group 18-44 years
|
|
1st Dose
|
|
488931286
|
|
2nd Dose
|
|
300385684
|
|
Age Group 45-59 years
|
|
1st Dose
|
|
192063095
|
|
2nd Dose
|
|
141881004
|
|
Over 60 years
|
|
1st Dose
|
|
119985013
|
|
2nd Dose
|
|
90465879
|
|
Cumulative 1st dose administered
|
|
829750222
|
|
Cumulative 2nd dose administered
|
|
559179111
|
|
Total
|
|
1388929333
लोकसंख्येच्या प्राधान्य गटांनुसार विभागलेली लसीकरण मोहिमेतील आजची कामगिरी पुढीलप्रमाणे-:
|
|
Date: 21stDecember, 2021 
|
|
HCWs
|
|
1st Dose
|
|
66
|
|
2nd Dose
|
|
4547
|
|
FLWs
|
|
1st Dose
|
|
166
|
|
2nd Dose
|
|
7934
|
|
Age Group 18-44 years
|
|
1st Dose
|
|
834657
|
|
2nd Dose
|
|
2818271
|
|
Age Group 45-59 years
|
|
1st Dose
|
|
186179
|
|
2nd Dose
|
|
770273
|
|
Over 60 years
|
|
1st Dose
|
|
109553
|
|
2nd Dose
|
|
399303
|
|
1st Dose Administered in Total
|
|
1130621
|
|
2nd Dose Administered in Total
|
|
4000328
|
|
Total
|
|
5130949
कोविड-19चा संसर्ग लवकर होऊ शकणाऱ्या लोकसंख्या गटांचे संरक्षण करण्यासाठी एक साधन म्हणून लसीकरण मोहिमेचे सर्वोच्च स्तरावर नियमितपणे पुनरावलोकन आणि परीक्षण केले जात आहे.N.Chitale/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 123
पर्यटन मंत्रालय
‘अमृत महोत्सवा’च्या निमित्ताने कृतज्ञ राष्ट्राकडून स्वातंत्र्यसैनिक आणि हुतात्म्यांच्या बलिदानाचे स्मरण: केंद्रीय मंत्री श्रीपाद नाईक
पर्यटन मंत्रालयाने आयोजित केलेल्या कार्यक्रमात श्रीपाद नाईक यांच्या हस्ते स्वातंत्र्यसैनिकांचा सत्कार
‘हर घर  तिरंगा’ मोहिमेत नागरिकांनी उत्साहाने सहभागी व्हावे, केंद्रीय मंत्र्यांचे आवाहन
पणजी, 11 ऑगस्ट 2022
केंद्रीय मंत्री श्रीपाद नाईक यांनी स्वातंत्र्याच्या अमृत महोत्सवानिमित्त पर्यटन मंत्रालयाने मडगाव येथे आयोजित कार्यक्रमात हुतात्मा स्मारक आणि राम मनोहर लोहिया यांच्य पुतळ्याला पुष्पांजली अर्पण केली आणि वंदन केले. त्यानंतर श्रीपाद नाईक यांच्या हस्ते मडगाव रेल्वे स्थानकावर राष्ट्रध्वज फडकावून स्वातंत्र्यसैनिकांचा सन्मान करण्यात आला.
याप्रसंगी बोलताना श्रीपाद नाईक म्हणाले, ज्या ज्या स्वातंत्र्यसैनिकांनी बलिदान दिले, देशासाठी आपले सर्वस्व अर्पण केला त्यांना अमृत महोत्सवानिमित्त देश वंदन करत आहे. राम मनोहर लोहिया यांनी गोवा मुक्तीची ज्योत पेटवली आणि गोवा मुक्त झाला.
स्वातंत्र्यसैनिकांचे बलिदान, त्याग नव्या पिढीला समजावे यासाठी स्वातंत्र्याच्या अमृत महोत्सवानिमित्त स्मरण करुन देणे, हा या कार्यक्रमाचा उद्देश आहे. भारत आता सर्व अडथळ्यांवर मात करुन प्रत्येक क्षेत्रात जगात अग्रेसर होण्याकडे वाटचाल करत आहे. यासाठी पंतप्रधान नरेंद्र मोदी यांच्या नेतृत्वाखालील सरकार अहोरात्र काम करत आहे. देशात कोणी अन्नाविना राहणार नाही याची काळजी सरकारने कोविड-१९ महामारी दरम्यान घेतली होती, असे ते म्हणाले.
देशाच्या स्वातंत्र्याच्या अमृत महोत्सवानिमित्त पंतप्रधान नरेंद्र मोदी यांनी नागरिकांना घरांवर तिरंगा लावण्याचे आवाहन हर घर घरोघरी तिरंगा मोहिमेच्या माध्यमातून केले आहे. या मोहिमेत सर्व नागरिकांनी सहभागी व्हावे, असे आवाहन त्यांनी केले.
स्वातंत्र्यसैनिक वामन भिकू प्रभुगावकर, विष्णू आंगले, वसंत रामराव नाईक, श्रीमती सुशीला नारायण पडियार आणि गंगाधर लोलयेकर यांचा केंद्रीय मंत्री श्री नाईक यांच्या हस्ते सत्कार करण्यात आला.
पर्यटन मंत्रालयाने 11-13 ऑगस्ट दरम्यान देशभर 400 ठिकाणी स्वातंत्र्य लढ्याशी संबंधित ठिकाणांवर अशा कार्यक्रमांचे आयोजन केले आहे. गोव्यात मडगाव रेल्वे स्थानकावर भारत पर्यटन, कोकण रेल्वे, गोवा शिपयार्ड, मुरगाव बंदर प्राधीकरण यांनी संयुक्तरित्या या कार्यक्रमाचे आयोजन केले होते.
SRT/PM
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 82